“Bɛ́də́g ábə Hilkiyahu, fada ǹnén, nə́ á láŋ ábím mɔ̄ní yā bə́ ngákə ai dɔ́ á Tə́mpɛl Ǹtondôbə, á bə̄nɔ́nī bə́ ndá bə́ nɔŋɔ á bǒd yā áyɔŋ. 5Bə́ kālān dɔ́ á mɔ́ bə̄tɔ́ŋɔlɔ bísíé yā Tə́mpɛl Ǹtondôbə; bə́ və̄ dɔ́ bə́bɔ bisíé bə́ nə́ á Tə́mpɛl Ǹtondôbə, bə́ kom ndá, 6nálā ó nə̄ nâ, bəkábínda, bəlɔ́ŋ, bəmáwɔd, ású ǹkusán mə́bám ai məkɔ́g yā ńkomán Tə́mpɛl. 7Hədá tə bâbɔ bɔ́ zitɔ́g yā é mɔ̄ní báyī bɔ́ və̄, amú bábəlan ai nyé ai fulu afidí.” 8Ńdɔ fada ǹnén ā kad ǹsaŋ bəkálara nâ: “Mə̌ sɔ̄m kálara Mvéndé á Tə́mpɛl Ǹtondôbə.” Ńdɔ Hilkiyahu a ngávə́ Shafân kálara a mǎn lāŋ. 9Ǹdɔ ǹsaŋ bəkálara Shafân a ngásɔ́ ábə ǹkúkúmá ǎ ngakad nyé fwé nâ: “Bəbɔ bísíé bóe bə́ mān lāŋ é mɔ̄ní bə́ ngáyén á Tə́mpɛl, ńdɔ̄ bə́ və́ nyē bə́bɔ bísíé yā bákom Tə́mpɛl Ǹtondôbə.” 10Ǹdɔ ǹsaŋ bəkálara Shafân a ngákad ǹkúkúmá naa: “Fada Hilkiyahu á və̄ mā kálara”. Ńdɔ Shafân ǎ man láŋ ńkúkúmá é kálara nyɔ́. 11Hə ǹnyie anə́ á ngáman wóg bībúg yā kálara Mvéndé, ǹkúkúmá ā nganyab biyé bíé. 12Ńdɔ a ngávə́ fada Hilkiyahu, ǹsaŋ bəkálara woé ai bəbɔ bísíé bóé ábēndé naa: